《别赠诗》
隋代·孙万寿

昔我游云阁，及尔谬同官。高步参师友，长裾接绮纨。

索居方十载，相思劳万端。不言今夕遇，得尽故人欢。

酒随彭泽至，琴即武城弹。高斋屏馀热，珍簟宿轻寒。

叶落霜威重，蓂疏月色残。将归动离恨，弥伤行路难。

作者简介：孙万寿（？～608）字仙期，一字遐年，隋信都武强（今河北武强西南）人。生年不详，约卒于隋炀帝大业四年前后七年中，年五十二岁。祖宝，魏散骑常侍。父灵晖，齐国子博士。仁寿初，征拜豫章王长史，大业元年（605）转为齐王文学。当时诸王官属多被夷灭，万寿不自安，因谢病免。久之，授大理司直，卒于官，时年五十二。万寿著有文集十卷，已散佚，今存诗九首。